stanford-oval/wikipedia huggingface dataset:
טיסנקרופ
מחלוקות בהן היה התאגיד מעורב > השרפה במפעל בטורינו והמשפט

ב-6 בדצמבר 2007 תאונה במפעל הפלדה של התאגיד בטורינו גרמה למותם של שבעה פועלים. מהחקירה עלה כי נזק שנגרם לסעפת בצנרת גרם להתפוצצות שהתיזה על העובדים שמן קירור בוער, ניסיון לכבות את האש בהתזת מים גרם רק לליבוי הלהבות.
על פי התוכנית היה המפעל מיועד להיסגר בחודש פברואר 2008 וסבל ממחסור בכוח אדם, אולם בגלל פיגור בייצור במפעל אחר בעיר טרני נאלצו העובדים לעבוד לעיתים קרובות שעות נוספות במשך חודשים. ארבעה ימים בטרם התאונה התרחשה שרפה אחרת במפעל שבה לא היו נפגעים. התאונה הקטלנית התרחשה בשעה 01:30, אחרי חצות, לאחר שהפועלים עבדו ארבע שעות נוספות. כאשר הפועלים ניסו להשתמש במטפי כיבוי הם מצאו כי שלושה מתוך חמישה מטפים היו ריקים. בחקירה נמצא כי מנהל במפעל הורה לטכנאי למלא את כל המטפים הריקים במפעל יום אחד לאחר התאונה וזאת כדי להטעות את החוקרים. שופט חוקר שמונה לבדיקת התאונה שמע עדויות עובדים ולפיהן אמצעי הבטיחות במפעל היו רופפים. במסמך שתפסו החוקרים אצל מנכ"ל החטיבה האיטלקית של טיסנקרופ, הראלד אספנהאן, נכתב כי יש לתבוע משפטית את העובד היחיד ששרד את התאונה כיוון שהאשים את חברת טיסנקרופ באמצעי התקשורת. במסמך אף נטען כי השרפה נגרמה כיוון שהפועלים סבלו מהסחת דעת.
פרקליט המדינה של העיר טורין הגיש כתב אישום נגד מנכ"ל טיסנקרופ איטליה ובו הואשם ברצח בכוונה לא ישירה. חמישה מנהלים אחרים בחברה הואשמו אף הם ברצח, כולם הואשמו אף ברשלנות חמורה בנקיטת אמצעי בטיחות. כל המנהלים הורשעו בבית המשפט ב-15 באפריל 2011. מנכ"ל החטיבה האיטלקית של טיסנקרופ נידון לשש עשרה וחצי שנות מאסר ונאסר עליו להחזיק במשרה ציבורית לשארית חייו. עוד קודם למתן פסק הדין יצא אספנהאן את גבולות איטליה והוא מתגורר ככל הנראה בברזיל. בשנת 2013 תיקן בית המשפט העליון לערעורים באיטליה את הרשעות המנהלים בחברה ואספנהאן הורשע בשיתוף פעולה ברצח. במאי 2016 הופחתו העונשים שנגזרו על מנהלי החברה, מנכ"ל החברה נידון לתשע שנים ושמונה חודשי מאסר, שאר מנהלי החברה (ארבעה איטלקים וגרמני אחד) נידונו לתקופות מאסר שנעו בין שש לשבע שנים. חברת טיסנקרופ אף נקנסה על ידי בית המשפט במיליון יורו.
מחלוקות בהן היה התאגיד מעורב > שוחד וניגוד אינטרסים

טיסנקרופ חשודה בשחיתות בעסקאות שנעשו בישראל (פרשת הצוללות), טורקיה, דרום אפריקה ובפקיסטן, שם לא הבשילה העסקה. ביוון, במסגרת פרשת הצוללות היוונית, נשפט שר הביטחון אקיס צוחאדזופולוס לעונש מאסר על קבלת שוחד מקונסורציום שאחת החברות בו הייתה טיסנקרופ.
הערות שוליים

1 2 3  Anuual Report 2015/2016
↑  Krupp - Lead up to the merger with Thyssen
↑  קרופ ישלם פיצויים לעובדי כפייה יהודיים, הצופה, 14 ביולי 1964
↑  thyssenkrupp Elevator היא כעת TK | מותג חדש, באתר TK Elevator
↑  אתר חברת TKE ישראל
↑  Constant Brand, Europeans slap $1.3 billion price-fixing fine on 5 elevator makers, including Otis. USA Today, February 21, 2007
↑  ThyssenKrupp fined €103 million for price-fixing. July 5, 2012
↑  ThyssenKrupp Fined for Price Fixing. The Wall Street Journal, July 23, 2013
↑  Torino, incendio in acciaieria un operaio morto, sei in fin di vita. La Republica, January 4, 2010
↑  אסף אוני, ‏כשהתיאבון של ישראל לצוללות פגש אינטרס גרמני: המהלכים הכלכליים שמאחורי עסקת הצוללות נחשפים, באתר גלובס, 29 במרץ 2019
| --- | --- |
בקרת זהויות :  NLI: 987007315681205171  BIBSYS: 1036763  BNE: XX266334  GND: 2175635-1  ISNI: 0000 0001 2364 3824  LCCN: no2001070995  NKC: kn20050505062  VIAF: 153937442   WorldCat (עם VIAF): 153937442 
מטה תאגיד טיסנקרופ באסן
אתלטיקה באולימפיאדת אמסטרדם (1928)

תצלום אווירי של האצטדיון האולימפי באמסטרדם בזמן טקס הפתיחה של האלימפיאדה
אולימפיאדת אמסטרדם (1928) נערכה באמסטרדם, הולנד. תחרויות האתלטיקה נערכו בין ה-29 ביולי לבין ה-5 באוגוסט 1928. נערכו 27 תחרויות באתלטיקה במשחקים אלו (5 לנשים ו-22 לגברים), בהשתתפות 706 משתתפים (95 נשים ו-611 גברים) מ-40 מדינות.
לראשונה נערכו במשחקים האולימפיים תחרויות באתלטיקה גם לנשים.
אירועים בולטים > האתלטיות הבולטות

בטי רובינסון (ארצות הברית ארצות הברית) ופני רוזנפלד יהודיה מקנדה (קנדה (1921-1957)) שזכו כל אחת בשתי מדליות, זהב וכסף. אתל סמית' (קנדה (1921-1957) קנדה) שזכתה בשתי מדליות זהב וארד.
אירועים בולטים > האתלטים הבולטים

"הפינים המעופפים" (פינלנד פינלנד) שצברו ביחד 4 מדליות זהב, 3 מדליות כסף ו-3 מדליות ארד, פאבו נורמי שזכה ב-3 מדליות, אחת זהב ושתי מדליות כסף ווילה ריטולה שזכה בשתי מדליות, זהב וכסף.
פרסי ויליאמס (קנדה (1921-1957) קנדה) שזכה בשתי מדליות זהב בריצות היוקרתיות ל-100 ול-200 מטר.
ריי ברבוטי (ארצות הברית ארצות הברית) שזכה בשתי מדליות זהב.
דאגלס לאו (בריטניה בריטניה) שזכה פעם שנייה ברציפות בריצת 800 מטר ובאד האוזר (ארצות הברית ארצות הברית) שזכה פעם שנייה ברציפות בזריקת דיסקוס.
אתל סמית' (שמאל), פני רוזנפלד (שנייה משמאל) שתיהן מקנדה, בריצת 100 מטר בשלב חצי הגמר
לינה רדקה מגרמניה (ימין) וקינואה היטומי מיפן בגמר ריצת 800 מטר
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ארצות הברית ארצות הברית | 9 | 8 | 8 | 25 |
| 2 | פינלנד פינלנד | 5 | 5 | 4 | 14 |
| 3 | קנדה (1921-1957) קנדה | 4 | 2 | 2 | 8 |
| 4 | בריטניה בריטניה | 2 | 2 | 1 | 5 |
| 5 | גרמניה גרמניה | 1 | 2 | 6 | 9 |
| 6 | שוודיה שוודיה | 1 | 2 | 4 | 7 |
| 7 | צרפת צרפת | 1 | 1 | 1 | 3 |
| 8 | יפן יפן | 1 | 1 | 0 | 2 |
| 9 | אירלנד אירלנד | 1 | 0 | 0 | 1 |
| 9 | פולין פולין | 1 | 0 | 0 | 1 |
| 9 |  דרום אפריקה | 1 | 0 | 0 | 1 |
| 12 | צ'ילה צ'ילה | 0 | 1 | 0 | 1 |
| 12 |  האיטי | 0 | 1 | 0 | 1 |
| 12 |  הונגריה | 0 | 1 | 0 | 1 |
| 12 | הולנד הולנד | 0 | 1 | 0 | 1 |
| 16 | נורווגיה נורווגיה | 0 | 0 | 1 | 1 |
הזוכים במדליות > נשים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | בטי רובינסון   ארצות הברית ארצות הברית | 12.2 שניות   שיא עולם | פני רוזנפלד   קנדה (1921-1957) קנדה | 12.3 שניות | אתל סמית'   קנדה (1921-1957) קנדה | 12.3 שניות |
| ריצת 800 מטר | לינה רדקה   גרמניה גרמניה | 2:16.8 דקות   שיא עולם | קינואה היטומי   יפן יפן | 2:17.6 דקות | אינגה ינצל   שוודיה שוודיה | 2:17.8 דקות |
| ריצת שליחות 4x100 מטר | קנדה (1921-1957) קנדה   מירטל קוק   אתל סמית'   פני רוזנפלד   ג'יין בל | 48.4 שניות   שיא עולם | ארצות הברית ארצות הברית   ג'סי קרוס   לורטה מקניל   בטי רובינסון   מארי וושברן | 48.8 שניות | גרמניה גרמניה   אנני הולדמן   לני יונקר   רוזה קלנר   לני שמידט | 49.0 שניות |
הזוכים במדליות > נשים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | אתל קתרווד   קנדה (1921-1957) קנדה | 1.595 מטר   שיא עולם | לין כיסולף   הולנד הולנד | 1.56 מטר | מילדרד ויילי   ארצות הברית ארצות הברית | 1.56 מטר |
| זריקת דיסקוס | הלינה קונופצקה   פולין פולין | 39.62 מטר   שיא עולם | ליליאן קופלנד   ארצות הברית ארצות הברית | 37.08 מטר | רות סוודברג   שוודיה שוודיה | 35.92 מטר |
הזוכים במדליות > גברים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | פרסי ויליאמס   קנדה (1921-1957) קנדה | 10.8 שניות | ג'ק לונדון   בריטניה בריטניה | 10.9 שניות | גאורג למרס   גרמניה גרמניה | 10.9 שניות |
| ריצת 200 מטר | פרסי ויליאמס   קנדה (1921-1957) קנדה | 21.8 שניות | וולטר ראנג'לי   בריטניה בריטניה | 21.9 שניות | הלמוט קורניג   גרמניה גרמניה | 21.9 שניות |
| ריצת 400 מטר | ריי ברבוטי   ארצות הברית ארצות הברית | 47.8 שניות | ג'יימס בול   קנדה (1921-1957) קנדה | 48.0 שניות | יואכים ביכנר   גרמניה גרמניה | 48.2 שניות |
| ריצת 800 מטר | דאגלס לאו   בריטניה בריטניה | 1:51.8 דקות   שיא אולימפי | אריק בלהן   שוודיה שוודיה | 1:52.8 דקות | הרמן אנגלהרד   גרמניה גרמניה | 1:53.2 דקות |
| ריצת 1500 מטר | הארי לארווה   פינלנד פינלנד | 3:53.2 דקות   שיא אולימפי | ז'ול לדומג   צרפת צרפת | 3:53.8 דקות | אינו פורייה   פינלנד פינלנד | 3:56.4 דקות |
| ריצת 5000 מטר | וילה ריטולה   פינלנד פינלנד | 14:38.0 דקות | פאבו נורמי   פינלנד פינלנד | 14:40.0 דקות | אדווין ווייד   שוודיה שוודיה | 14:41.2 דקות |
| ריצת 10000 מטר | פאבו נורמי   פינלנד פינלנד | 30:18.8 דקות   שיא אולימפי | וילה ריטולה   פינלנד פינלנד | 30:19.4 דקות | אדווין ווייד   שוודיה שוודיה | 31:00.8 דקות |
| ריצת מרתון | אחמד בוגהרה אל אופי   צרפת צרפת | 2:32:57 שעות | מנואל פלאזה   צ'ילה צ'ילה | 2:33:23 שעות | מרטי מרטלין   פינלנד פינלנד | 2:35:02 שעות |
| ריצת 110 מטר משוכות | סידני אטקינסון    דרום אפריקה | 14.8 שניות | סטיב אנדרסון   ארצות הברית ארצות הברית | 14.8 שניות | ג'ון קולייר   ארצות הברית ארצות הברית | 14.9 שניות |
| ריצת 400 מטר משוכות | דייוויד בורגלי   בריטניה בריטניה | 53.4   שיא אולימפי | פרנק קול   ארצות הברית ארצות הברית | 53.6 שניות | מורגן טיילור   ארצות הברית ארצות הברית | 53.6 שניות |
| ריצת 3000 מטר מכשולים | טויבו לוקולה   פינלנד פינלנד | 9:21.8 דקות   שיא עולם | פאבו נורמי   פינלנד פינלנד | 9:31.2 דקות | אובה אנדרסן   פינלנד פינלנד | 9:35.6 דקות |
| ריצת שליחים 4x100 מטר | ארצות הברית ארצות הברית   פרנק ויקוף   ג'יימס קווין   צ'ארלס בורה   הנרי ראסל | 41.0 שניות   שיא עולם | גרמניה גרמניה   גאורג למרס   ריצ'רד קורטס   הוברט הובן   הלמוט קורניג | 41.2 שניות | בריטניה בריטניה   סיריל גיל   טדי סמוכה   וולטר ראנג'לי   ג'ק לונדון | 41.8 שניות |
| ריצת שליחים 4x400 מטר | ארצות הברית ארצות הברית   ג'ורג' ביירד   פרד אלדרמן   אמרסון ספנסר   ריי ברבוטי | 3:14.2 דקות   שיא עולם | גרמניה גרמניה   אוטו נוימן   הארי וורנר שטורץ   ריצ'רד קרבס   הרמן אנגלהרד | 3:14.8 דקות | קנדה (1921-1957) קנדה   ג'יימס בול   סטנלי גלובר   פיל אדוארדס   אלכס וילסון | 3:15.4 דקות |
הזוכים במדליות > גברים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לרוחק | אד האם   ארצות הברית ארצות הברית | 7.73 מטר | סילביו קאטור    האיטי | 7.58 מטר | אל בייטס   ארצות הברית ארצות הברית | 7.40 מטר |
| קפיצה משולשת | מיקיו אודה   יפן יפן | 15.21 מטר | לוי קייסי   ארצות הברית ארצות הברית | 15.17 מטר | וילהו טולוס   פינלנד פינלנד | 15.11 מטר |
| קפיצה לגובה | בוב קינג   ארצות הברית ארצות הברית | 1.94 מטר | בנג'מין הדג'ס   ארצות הברית ארצות הברית | 1.91 מטר | קלוד מנאר   צרפת צרפת | 1.91 מטר |
| קפיצה במוט | סבין קאר   ארצות הברית ארצות הברית | 4.20 מטר   שיא אולימפי | ויליאם דרוג'מילר   ארצות הברית ארצות הברית | 4.10 מטר | צ'ארלס מקגיניס   ארצות הברית ארצות הברית | 3.95 מטר |
| הדיפת כדור ברזל | ג'ון קאק   ארצות הברית ארצות הברית | 15.87 מטר   שיא עולם | הרמן בריקס   ארצות הברית ארצות הברית | 15.75 מטר   שיא אולימפי | אמיל הירשפלד   גרמניה גרמניה | 15.72 מטר |
| זריקת דיסקוס | באד האוזר   ארצות הברית ארצות הברית | 47.32 מטר   שיא אולימפי | אנטרו קיבי   פינלנד פינלנד | 47.23 מטר | ג'יימס קורסון   ארצות הברית ארצות הברית | 47.10 מטר |
| יידוי פטיש | פאט או'קלהאן   אירלנד אירלנד | 51.39 מטר | אוסיאן סקילד   שוודיה שוודיה | 51.29 מטר | אדמונד בלאק   ארצות הברית ארצות הברית | 49.03 מטר |
| הטלת כידון | אריק לונדקוויסט   שוודיה שוודיה | 66.60 מטר   שיא אולימפי | בלה ספש    הונגריה | 65.26 מטר | אולף סונדה   נורווגיה נורווגיה | 63.97 מטר |
| קרב עשר | פאבו יריאולה   פינלנד פינלנד | 8,053.290 נק'   (6587 נק', משנת 1985)   שיא אולימפי | אקילס יארווינן   פינלנד פינלנד | 7,931.500 נק'   (6645 נק', משנת 1985) | קן דוהרטי   ארצות הברית ארצות הברית | 7,706.650 נק'   (6428 נק', משנת 1985) |
תומר בירן

| --- | --- |

 לידה:  10 ביולי 1976 (בן 48) אופקים, ישראל
 שם לידה:  תומר ביטון
 מוקד פעילות:  תל אביב-יפו, לוס אנג'לס, אמסטרדם
 תקופת הפעילות:  מ-2000 
 כלי נגינה:  סינתיסייזר, פסנתר, גיטרה 
 שיתופי פעולה בולטים:  חנן בן ארי, אמיר דדון, Luis Fonsi, שירי מימון, כרקוקלי
 https://www.tomerbiran.com/
 פרופיל ב-IMDb
 
תומר בירן (נולד ב-10 ביולי 1976) הוא מפיק מוזיקלי, מעבד, מלחין וזמר ישראלי.
ביוגרפיה > שנותיו הראשונות

בירן נולד באופקים תחת השם תומר ביטון, לדוד ויפה ביטון. לבירן אח ואחות, מעצב הפסקול אסף ביטון ומעצבת האופנה ירדן ביטון. לאחר שירותו הצבאי עבר בירן לתל אביב.
ביוגרפיה > קריירה

בתחילת דרכו עבד בירן עם חיים צינוביץ' והשתתף באלבומו "הדמעות של היום הן הדבש של מחר" שיצר בשנת 2000, בהלחנה ועיבודי השירים ובהם "הבל החן שקר היופי". בירן היה מעורב גם באלבומו הבא "ושהאש תמשיך לבעור" משנת 2001.
בשנת 2007, עיבד לשלומי שבת את השיר "אבא" שהגיע למקום השלישי במצעד השנתי של שנת 2008. בשנה לאחר מכן, עיבד את השיר "נגונה של השכונה" בביצוע שלומי שבת לפרויקט עבודה עברית. בשנת 2009 עיבד לשירי מימון את השיר "חלק ממך" שהגיע למקום ה-8 במצעד. בשנת 2012 עיבד את השיר "שמיים" ליגאל בשן שזכה להצלחה והגיע אף לראשית המצעד לשבוע אחד. בשנת 2019, לאחר מותו של בשן ולבקשת המשפחה, עיבד את השיר "תביטי בי".
בשנת 2019 זכו להצלחה רבה שני שירים שעיבד והפיק מוזיקלית: "שבט אחים ואחיות" בביצוע אומני ישראל ו"אלוף העולם" שביצע חנן בן ארי. בשנה לאחר מכן, השירים "אם תרצי" ו"שמש" שעיבד והפיק לבן-ארי זכו להצלחה אף הם, כשהראשון זכה בתואר "שיר השנה" במצעד הפזמונים העברי השנתי של תחנת הרדיו כאן גימל לשנת ה'תש"ף.
בירן מחבר שירים מקוריים ומעבד שירים קיימים לפרסומות ובהן בזק (עומר אדם - "בוקר טוב", נועה קירל ואגם בוחבוט - "אצל הדודה והדוד"), סלקום, פלאפון, קסטרו ויפאורה (תפוזינה) ועוד. בשנת 2018 עיבד את שיר הפרסומת להוט שהיה גרסת כיסוי בשם "הנה זה בא" לשיר סיבה טובה של אריק סיני וביצעו כוכבי הוט. בין המבצעים של השירים המקוריים שחיבר נמנים אמיר דדון, כרמי שמרון, ענת בן חמו וכפיר בן ליש.
בירן מלחין מנגינות פתיחה, מוזיקת רקע ופסקולים לתוכניות טלוויזיה ובהן "הישראלים", "דץ הבלץ", "השעון", "החברים של נאור" (ממנה הצליח "לא נרדמת תל אביב" בביצוע עדי כהן), "טלוויזיה במיטבה", "הדור הבא 24/7" ו"מלבי אקספרס".
הוא הלחין את הפסקול גם לסדרות טלוויזיה בינלאומיות ובהן "סקס והעיר הגדולה", "הסופרנוס" ולסרטים "קליק" ו"מלקולם באמצע". בשנת 2005, השיר "D-Tune" שחיבר עם צינוביץ' הופיע בסרט "שר המלחמה".
בירן הלחין עם חיים צינוביץ' את נעימת הפתיחה ל"ארץ נהדרת", "הכספת", "השגריר", "רצים לדירה" ואת פתיח התוכנית "ערב טוב עם גיא פינס".
ב-2025 הפיק ועיבד את הסינגל "New Day Will Rise", אשר נבחר לייצג את ישראל באירוויזיון 2025.
שירים בולטים

| שנה | אמן | שיר | מילים | לחן | עיבוד |
| --- | --- | --- | --- | --- | --- |
| 2000 | חיים צינוביץ' | הבל החן שקר היופי | חיים צינוביץ' | חיים צינוביץ', תומר בירן | תומר בירן |
| 2007 | שלומי שבת | אבא | דורון מדלי | דורון מדלי | תומר בירן |
| 2009 | שירי מימון | חלק ממך | דור דניאל, מיכל בכר | דור דניאל, מיכל בכר | תומר בירן |
| 2010 | אמיר דדון | אור גדול | אמיר דדון | אמיר דדון | תומר בירן |
| 2012 | אמיר דדון | לא סתם | אמיר דדון | אמיר דדון | תומר בירן |
| 2012 | יגאל בשן | שמיים | יגאל בשן | יגאל בשן | תומר בירן |
| 2015 | אמיר דדון | כל יום כמו נס | אמיר דדון, טל רביב | אמיר דדון, טל רביב | תומר בירן |
| 2017 | רבקה זהר ולירון לב | עד שנתעורר | נעם חורב | לירון לב | תומר בירן |
| 2019 | מארינה מקסימיליאן | בוער בי השינוי | מארינה מקסימיליאן | מארינה מקסימיליאן | תומר בירן |
| 2019 | אמנים שונים | שבט אחים ואחיות | דורון מדלי | עידן רייכל | תומר בירן |
| 2019 | חנן בן ארי | אלוף העולם | חנן בן ארי | חנן בן ארי, נתן גושן | תומר בירן |
| 2020 | חנן בן ארי | אם תרצי | חנן בן ארי | חנן בן ארי | תומר בירן |
| 2020 | חנן בן ארי | שמש | חנן בן ארי | חנן בן ארי | תומר בירן |
| 2020 | שירי מימון ו-Red Band | Let Me Down | מורן דוד, בר אגאי, ארי פפר | מורן דוד, בר אגאי, ארי פפר | תומר בירן |
| 2020 | אביחי הולנדר | לא נרגע | אביחי הולנדר, ישי הולנדר | אביחי הולנדר, ישי הולנדר | תומר בירן |
| 2021 | יובל דיין | עד שגעגוע יחלוף | יובל דיין, אבי אוחיון | אבי אוחיון | תומר בירן |
| 2022 | כרקוקלי | לא פה | לירון כרקוקלי, טלי כרקוקלי, גיל ויין | לירון כרקוקלי, טלי כרקוקלי, גיל ויין | תומר בירן |
| 2022 | רביב כנר | מים עמוקים | צליל קליפי | צליל קליפי, ערן קאשי |  |
הערות שוליים

↑  מרגש: שירו האחרון של יגאל בשן נחשף. צפו, באתר "סרוגים", 28 בנובמבר 2019
↑  המוזיקאי תומר בירן הוזמן לכתוב את הפסקול לסרטה החדש של ’פיקסאר’ באתר Bizportal
↑  רן בוקר, אירוויזיון 2025: נחשף השיר שייצג את ישראל | צפו, באתר ynet, 9 במרץ 2025
| --- | --- |
בקרת זהויות :  NLI: 987007298850605171  ISNI: 0000 0004 0305 3765  MusicBrainz: 636a4bf0-7508-4823-9394-c3ff031ecf02  VIAF: 299038238   WorldCat (עם VIAF): 299038238
הגנבה הגדולה של סירופ המייפל הקנדי

הגנבה הגדולה של סירופ המייפל הקנדי (באנגלית: The Great Canadian Maple Syrup Heist) הייתה גנבה של כמעט 3,000 טון של סירופ מייפל בשווי של 18.7 מיליון דולר קנדי (שווה ערך ל-24.1 מיליון דולר קנדי בשנת 2023). הסירופ נגנב ממתקן אחסון בקוויבק לאורך מספר חודשים בשנים 2011 ו-2012. המחסן היה בשימוש פדרציית יצרני סירופ המייפל של קוויבק (אנ'), שייצגה אז כ-75 אחוזים מאספקת סירופ המייפל העולמית.
בהתחשב בשיעורי האינפלציה, גנבה זו נחשבת לגנבה בעלת הערך הכספי הגבוה ביותר בתולדות קנדה.
רקע

בשנת 1958 השתתפה קבוצה של יצרני סירופ מייפל בקוויבק בתוכנית משותפת לשווק ביחד סירופ מייפל. מאמץ זה היווה השראה ליצירת הסכם נרחב יותר ב-1966 שהתפשט לרחבי קוויבק, הסכם שנודע כפדרציית יצרני סירופ המייפל של קוויבק (אנ'). בסדרת צעדים בין 1989 ל-2003, הורחבו סמכויותיה ממנדט מוגבל של ניהול משא ומתן על מחירים למעמד של קרטל חוקי, היות שכל הסירופ המיוצר בקוויבק חייב להימכר לפדרציה והיא השולטת הבלעדית בקביעת המחירים ומכסות היצור.
החל משנת 2000 מחזיקה הפדרציה מאגר אסטרטגי של סירופ מייפל, הידוע רשמית בשם העתודה האסטרטגית הבין-לאומית (ISR), שאוכסן בארבעה אתרים בעיירות כפריות בקוויבק. המאגר הוקם באמצעות חיוב היצרנים להעביר 25 אחוז מיבולם למאגר, שאפשר לייצב את מחירו של סירופ המייפל למרות התנודות בתפוקה, המשתנה בכל שנה, דבר שבתורו הקל על השיווק ליצרני המזון ועזר לשמר את המחירים הגבוהים. היצרנים מקבלים תשלום על סירופ שמסרו למאגר רק כאשר הוא נמכר. הסירופ מאוחסן בחביות בהן, בתנאי אחסון נאותים, הוא יכול להישמר למשך שנים.
כבר ב-2006 הייתה גנבה של אלף חביות מייפל בעלות של כ-1.3 מיליון דולר קנדי ממחסן אחר שהיה באחריות חלקית של הפדרציה, גנבה שמעולם לא פוענחה ונזקיה כוסו על ידי חברת הביטוח. ב-2008, אחרי שנתיים-שלוש רצופות של מזג אויר רע שצמצם את תפוקת הסירופ, התרוקן המאגר האסטרטגי.
הפדרציה שלטה על כ-8,000 יצרנים ומשטרה בחומרה את מכסות היצור, מה שעורר ביקורת רבה. בחלק מהמקרים, קנסות לעבריינים סידרתים שחזרו והפרו את מכסות הפדרציה הצטברו לסכומים של 500,000 דולר קנדי ויותר. בסביבת 2010 פרצו מחאות של יצרני מייפל שגרמו לפדרציה להציב שומרים בשטחיהם של יצרנים ואף להחרים יבולים שלמים מיצרנים מורדים. הפדרציה מצידה טענה כי היא מייצגת את האינטרס של היצרנים על ידי הבטחת מחירים הוגנים תוך יצירת סוג של ביטוח לתנודות בתפוקה על ידי אחזקת מלאי הסירופ האסטרטגי.
בעקבות שנה טובה במיוחד, שכרה הפדרציה ב-2011 לשימוש זמני שטח במחסן שהיה במרכז קוויבק, בסנט-לואי-דה-בלנדפורד (אנ'), דרומית-מזרחית לעיר טרואה-ריבייר (אנ'). סידורי האבטחה במקום היו מינימליים, ללא מצלמות או מערכות אזעקה.
ב-2018 שינתה הפדרציה את שמה ונקראת מאז "מפיקי סירופ המייפל של קוויבק".
הגנבה

לאורך מספר חודשים במהלך 2011 ו-2012 נגנבה תכולתן של 9,571 חביות, בשווי של 18.7 מיליון דולר, ממחסן הפדרציה בסנט-לואי-דה-בלנדפורד. השווי המוערך הוא על פי מחיר המכירה בחביות, הערך הסופי במכירה קמעונאית לצרכנים היה גדול בהרבה. הסירופ אוחסן בחביות מתכת בצבע לבן וכחול שסומנו בברקוד ונבדקו רק פעם בשנה. כמות הסירופ שנגנבה היוותה קצת פחות מ-10% מהרזרבות האסטרטגיות שהפדרציה אחסנה בארבעה אתרים שונים. כמות זו שוקלת כמעט שלושת אלפים טון וכדי לשנע אותה יש צורך בכמאה משאיות עמוסות.
כדי לא לעורר חשד, הגנבים שכרו שטח באותו מחסן בו השתמשה הפדרציה, וגייסו לצוותם נהג משאית. הם השתמשו במשאיות כדי להעביר מספר חביות בכל נסיעה לבקתת סוכר מרוחקת שהייתה שייכת לאחד מהם, שם הם שאבו את סירופ המייפל, מילאו את החביות במי האגם הסמוך ואז החזירו אותן למחסן. כאשר מי האגם קפאו, הועבר מבצע המילוי מחדש למחסן במונטריאול. עם התקדמות המבצע, החלו הגנבים לשאוב סירופ ישירות מהחביות במחסן, מבלי למלא אותן מחדש. הסירופ הגנוב הועבר במשאיות מזרחה ומערבה אל ניו ברונסוויק ואונטריו, ודרומה אל ורמונט שבארצות הברית, שם נמכר במנות קטנות מרובות, כדי להפחית את החשד. הסירופ נמכר בדרך כלל למפיצי סירופ לגיטימיים שלא היו מודעים למקורו. נאמר כי בחלק מהמקרים הובל הסירופ במכלים שאינם מיועדים לשינוע מזון, מה שגרם לגנבים שטעמו ממנו לחלות.
המשלוחים ממחסן הפדרציה תואמו באמצעות טלפונים סלולריים בתוכנית פריפייד אותם סיפקו הקונים. טלפונים אלו הכילו מספרי טלפון שתוכנתו מראש, מזוהים באותיות בלבד, והוחלפו תדיר.
בשנים הראשונות נאמר כי רק כשני שלישים מהסירופ הגנוב אותר והוחזר לבעליו אולם מאוחר יותר התברר כי בשל הזמן הארוך שעבר עד חשיפת הפרשה, רוב הסירופ נמכר חזרה לשוק החוקי ולא הייתה אפשרות לזהות אותו ולהשיבו לבעליו. נאמר כי מטרת המבצע הייתה נקמה בפדרציה על המכסות שנכפו על יצרני הסירופ ועל קביעת המחיר אותה היא משלמת עבורו, בין היתר בעקבות טענתו של ריצ'רד ואליירס, אחד ממארגני הגנבה, כי "הגונב מגנב פטור".
גילוי וחקירה

ביולי 2012 ביצעה הפדרציה ספירת מלאי שנתית של חביות הסירופ. הגנבה התגלתה כאשר כחלק מהבדיקה השנתית החל המפקח מישל גוברו לטפס במעלה החביות ושם לב לקלות שבה זזה אחת החביות, בניגוד לצפוי מחביות ששוקלת 270 קילוגרם. סיפור אחר על דרך הגילוי מתאר שהעובדים במחסן שמו לב שכמה מהחביות נראו מלוכלכות וחלודות, וכאשר נקשו עליהן חלקן נשמעו ריקות. בדיקת החביות להערכת גודל הנזק נמשכה חודשיים. כיוון ששלל הגנבה היה סטריאוטיפי-קנדי, נוצר עניין עולמי בגנבים שכונו "sticky-fingered thieves" (גנבים בעלי אצבעות דביקות) כמעט בכל כתבה בנושא. בגלל מורכבות הגנבה, החשד נפל על אנשים בעלי מידע פנימי.
מאוחר יותר החרימה המשטרה כ-700 חביות של הסירופ אצל יצואן מניו ברונסוויק בשם אטין סנט-פייר. סנט-פייר היה ידוע כמפר את כללי הפדרציה, כיוון שבמשך שנים נהג לקנות סירופ מייפל מיצרנים מקוויבק בשוק השחור, לא דרך הפדרציה, אולם אז טען שהוא אינו כבול על פי חוקי הפדרציה של קוויבק בהיותו תושב ניו ברונסוויק (פרובינציה שכנה). נאמר כי ריצ'רד ואליירס, שהורשע גם הוא, העיד שגם הוא נהג לקנות ולמכור סירופ בשוק השחור, ישירות מיצרני קוויבק, כשהוא עוקף את הפדרציה באופן תדיר במשך כעשר שנים.
בין 18 ל-20 בדצמבר 2012 עצרה המשטרה 17 גברים כחשודים בגנבה. אחרים נעצרו בהמשך, ובסך הכול נעצרו 26 אנשים בפרשה, שניים מהם הודו באשמה. לפחות אדם אחד זוכה מכל אשמה.
העבריינים ועונשם

ריצ'רד ואליירס (יליד 1978), שכונה מנהיג המבצע, נמצא אשם בגנבה, הונאה וסחר ברכוש גנוב בשנת 2016. באפריל 2017 הוא נידון לשמונה שנות מאסר בתוספת קנס של 9.4 מיליון דולר, עם הארכה לארבע עשרה שנות מאסר אם הקנס לא ישולם. בית המשפט לערעורים בקוויבק קבע כי קנס זה מוגזם וצמצם אותו למיליון דולר. ב-2022 הפך בית המשפט העליון של קנדה, פה אחד, את ההחלטה הזו והחזיר את הקנס המקורי כמעט על כנו, בסכום של 9.1 מיליון דולר, בטענה שעל ואליירס לשלם את מלוא הערך של הסירופ אותו הוא גנב, ולא רק את הרווח אותו הפיק ממנו. בית המשפט נתן לואליירס ארכה של 10 שנים לגייס את הכסף.
ריימונד ואליירס (יליד 1954), אביו של ריצ'רד, הורשע באחזקת רכוש גנוב ונידון לשנתיים מאסר מינוס יום אחד שאותן ירצה בקהילה, ולשלוש שנות מאסר על תנאי.
אטיין סנט-פייר (יליד 1943), משווק סירופ מניו ברונסוויק, נידון לשנתיים מאסר פחות יום אחד שאותן ירצה בקהילה, קנס של 1.3 מיליון דולר קנדי לתשלום בתוך 15 שנה או לחליפין 5 שנות מאסר וכן שלוש שנות מאסר על תנאי, אף על פי שבשלהי 2012 עבר בהצלחה בדיקת פוליגרף בנושא הגנבה.
אביק קארון (יליד 1974), שאשתו הייתה אחת מהבעלים של המחסן בסנט-לואי-דה-בלנדפורד, נידון לחמש שנות מאסר בתוספת קנס של 1.2 מיליון דולר קנדי בעוון גנבה וסחר ברכוש גנוב.
סבסטיאן ג'וטראס, נהג משאית שהיה מעורב בהובלת הסירופ גנוב, נשפט לשמונה חודשי מאסר.
השלכות

דו"ח שהוכן בעקבות המקרה על ידי משרד החקלאות של קוויבק קרא לפדרציה לבטל את מכסות המייפל ולהקל בתקנותיה. נכון ל-2020 הפדרציה לא נענתה להמלצות אלו.
בתרבות הפופולרית

הגנבה הוצגה בסדרה התיעודית של נטפליקס, כסף מלוכלך (אנ') ב-2018, עונה 1, פרק 5, שנקרא "The Maple Syrup Heist".
ב-6 בדצמבר 2024, אמזון הוציאה את סדרת הטלוויזיה הקומית The Sticky בהשראת הגנבה.